procesaur/Wiki.mk huggingface dataset:
Презвитеријанство

Презвитеријанството е облик на протестантско христијанство кое се придржува до калвинистичките богословски традиции и чија верска служба се врши према Презвитеријанското учење, која нагласува Божја милост низ верата во Исус Христос, авторитетот на Светото Писмо и каде не се признаваат повисоки црковни чинови од презвитерското. ''Презвитер'' потекнува од грчки збор кој значи ''свештеник''. Презвитеријанството се развило во текот на XVIII век, во најголема мера во Шкотска, т.е. потврдено е како црковна власт во Шкотскиот Закон во Унијата 1707. Мнозинството на презвитеријанци кои денес живеат во Англија се од шкотско и ирско потекло, а презвитеријанството се исто така проширило и во Северна Америка благодарение на доселениците од Шкотска и Ирска. Презвитеријанските деноминации во Шкотска ја користат теологијата на Калвин и неговите непосредни наследници, иако постои широк распон на теолошки погледи во современото презвитеријанство.
Пентекостализам

Пентекостализам или педесетничарство — една од харизматските верски групи во христијанството. Кај нив посебно се нагласува значењето на крштевањето во Светиот дух. Името го добиле по празникот на духовите, Духовден (грчки: πεντηκοστή, Пентекост) кога Светиот дух, според Библијата се спуштил врз апостолите. Слични верски движења постоеле уште во XVIII век во Европа и Америка, но денешниот облик на религијата настанал на почетокот на XX век. За основач се смета Чарлс Фокс Парам, во 1901 во Топика, Канзас, САД. Се проценува дека во светот оваа религија брои од 200 - 600 милиони верници. Најголем број од нив ги има во:
*Кенија 33%
*Гватемала 20%
*Нигерија 18%
*Бразил 15%
*ЈАР 10%
*Чиле 9%
*САД 5%
*Филипини 4%
Пентекосталците припаѓаат на евангелистичкото движење кое нагласува непогрешливост на Библијата и потребата за транформација на животот на поединецот низ верата во Исус Христос. Покрај почитување на класичното библиско учење, овие верници посебно значење даваат на влијанието и присуството на Светиот дух. Поголемиот број на заедници ја прифаќа догмата на Светото тројство, додека некои сметаат дека Бог е единствен. Пентекосталците веруваат дека за чудата и мистериите во Новиот завет е одговорен токму Светиот дух. Верниците во духовен занес можат да изговараат непрепознатливи фрази. Современите теолози тврдат дека тоа е пронаоѓање личен јазик за комуникација со Бог. Порано се сметало дека станува збор за мистериозна моќ на говор на странски, непознати јазици. Крштевање на новороденчиња не се практикува. Се крштеваат возрасни луѓе, способни да ги осознаат разботите околу себе.
Иван Крстановиќ

Иван Крстановиќ (роден во Томиславград, 5 јануари 1983) — хрватски фудбалер, напаѓач, кој во моментов настапува за Славен Белупо.
1 Клупска кариера
Крстановиќ ја започнал својата кариера во подмладокот на ФК Томислав од Томиславград каде подоцна играл и за сениорите. Потоа настапувал за Дриновце, Посушје, Загреб, а најголемите успеси ги остварил во дресот на загребачки Динамо, со кој освоил две титули првак на Хрватска, еден куп и еден Суперкуп.
На 15 јули 2013 го науштил Динамо и потпишал за Риека.
Во сезоната 2010-11, Крстановиќ бил најдобар стрелец во Прва ХНЛ со постигнати 19 голови, носејќи го дресот на ФК Загреб.
2 Репрезентативна кариера
Селекторот на Босна и Херцеговина Сафет Сушиќ на 19 јули 2011 година најавил во својата изјава за ''Dnevni list'' дека ќе го повика Крстановиќ во репрезентацијата на БиХ за пријателскиот натпревар против Грција на 10 август во Сараево. На 14 август 2011 година во интервју за ''Sportske novosti'', Крстановиќ дефинитивно потврдил дека нема да игра за БиХ, туку ќе чека повик за настап во хрватската репрезентација.
3 Титули
3.1 Динамо Загреб
*Прва ХНЛ (2) : 2011-12, 2012-13.
*Куп на Хрватска : 2012.
*Суперкуп на Хрватска : 2013.
3.2 Риека
*Куп на Хрватска : 2014.
*Суперкуп на Хрватска : 2014.
Мормонизам

Мормонизам — религија која ја практикуваат мормоните, и доминантна верска традиција на движењето на Светците од подоцнежните дни. Ова движење го основа Џозеф Смит на почетокот на 1820, како облик на христијански примитивизам. Во текот на 1830-тите и 1840-тите, мормонизмот постепено се оддалечува од традиционалниот протестантство. Мормонизмот денес претставува нова, непротестантска религија која влече корени од проповедите на Смит од 1840-тите. После неговата смрт, поголемиот број Мормони го следат Бригам Јанг до Карпестите Планини, како на пример Црквата на Исус Христос на светците од последниот ден. Во друга гранка на мормонизмот спаѓа мормонскиот фундаментализам, кој настојува да ја задржи практиката и основата на тоа движење (како што е полигамијата). Изразот Мормон потекнува од Книгата на Мормон, една од светите писма на оваа религија. На основата на таа книга раните следбеници се нарекувани Мормони, а верата Мормонизам. Терминот првобитно се сметал за навредлив, но повеќе не се смета (иако Мормоните повеќе сакаат да се нарекуваат светци од последните денови). Мормонизмот го дели заедничкиот собир на верувања со остатокот на движењата Светци од последните денови, вклучувајќи користење и верување во Библијата, како и други верски текстови, вклучувајќи ја и Книгата на Мормон и Доктрини и завети. Мормонизмот го прифаќа Драгоцениот бисер како дел од својот свет канон, како и проповедањето на вечен брак, вечно напредување, и повеќечлен брак (иако Црквата на Исус Христос на светците од последните денови ја напуштила полигамијата во почетокот на XX век).
1 Поврзано
* Книга на Мормон
Ведран Југовиќ

Ведран Југовиќ (роден во Осиек, 10 септември 1989) — хрватски фудбалер, кој во моментов настапува за екипата на Риека на како играч од средниот ред.
1 Технички одлики
Југовиќ е играч од средниот ред кој во ромб-формација може да ига квалитетно на било која позиција на средината на теренот. Одговорноста во играта го прави многу благодарен играч во одбранбени акции, а силниот шут со десната нога, брзината, дриблингот и читањето на играта, се квалитетите кој го прават опасен во нападот. Тој е типичен пример на модерен фудбалер од средниот ред таканаречен ''box-to-box midfielder'', кој подеднакво добро ги одработува и напаѓачките и одбранбените задачи.
2 Кариера
Својте прв фудбалски чекори ги направил во осиечкиот нисколигаш Олимпија, каде што играле фудбал и неговиот татко Владимир и братот Михаел. Веќе во раните играчки денови неговите квалитети ги препознале скаутите на Осиек кој во 2003 година го довел во својте редови. Ведран ја поминал сите кадетски (2004-2006) и јуниорски (од 2006 до 2008) категории на ''бело-сините'', но и понатаму останал поврзан со својот матичен клуб Олимпија, каде ја поминал својата последна јуниорска година играјќи тогаш во 3 ХНЛ-исток. Своето деби за првиот тим на Осиек Југовиќ го направил на 3 август 2008 со штотуку наполнети 19 години против славонскиот соперник, Цибалија од Винковци. Во сезоната 2008-2009 забележал 24 настапи и една асистенција. На стартот на следната сезона, веќе во првото коло (25.07.2009) Југовиќ го постигнал својот прв гол во 1.ХНЛ откако ја затресол мрежата на Хајдук во натпревар на домашен терен што завршил 1-1. Таа сезона во 19 натпревари постигнал 6 гола и имал 4 асистенции. И во наредните три сезони бил редовен стартер за екипата на Осиек пред да го напушти тимот на 13 февруари 2013, и се преселил во редовите на Риека. Своето деби за новиот клуб го направил на домашен терен против Цибалија на 23 февруари. На 26 мај го постигнал првиот погодок за клубот во победата на гости против Загреб со 4-1.
3 Статистика на кариерата
Сезона, Клуб, Лига, Настапи, Голови
2008-09, Осиек, Прва ХНЛ, 24, 0
2009-10, Осиек, Прва ХНЛ, 27, 6
2010-11, Осиек, Прва ХНЛ, 25, 1
2011-12, Осиек, Прва ХНЛ, 14, 0
2012-13, Осиек, Прва ХНЛ, 11, 0
2012-13, Риека, Прва ХНЛ, 12, 1
2013-14, Риека, Прва ХНЛ, 19, 2
Аленка Зупанчич

Аленка Зупанчич (|Alenka Zupančič; р. 1 април 1966) — словенечки филозоф кој се занимава со тематики од психоанализата и континенталната филозофија.
Родена е во Љубљана и дипломирала на Љубљанскиот универзитет во 1990 г. Моментално работи како редовен истражувач на Институтот за филозофија на Словенечката академија на науките и уметностите и гостувачки професор на Европската постдипломска школа (''European Graduate School''). Ѝ припаѓа на Љубљанската психоаналитичка школа која претежно се темели на мислата и делата на францускиот психолог Жак Лакан. Во филозофската мисла на Зупанчич се препознава значително влијание од нејзините словенечки колеги од школата, особено од Младен Долар и Славој Жижек.
Жупанчич обработува разни теми, меѓу кои и етиката, книжевноста, комедијата и љубовта. Особено е позната како проучувач на мислата на Ниче, но се занимава и со други филозофи, како што се Имануел Кант, Георг Вилхелм Фридрих Хегел, Анри Бергсон и Ален Бадју.
1 Некои дела
*''Ethics of the Real: Kant and Lacan'' (London:, 2000).
*''The Shortest Shadow: Nietzsche's Philosophy of the Two'' (Cambridge, Mass.; London: The MIT Press, 2003). ISBN 978-0-262-74026-5
*''The Fifth Condition, [во:] Think Again. Alain Badiou and the Future of Philosophy'' (London: Continuum, 2004).
* Poetika. Druga Knjiga, Analecta, Ljubljana 2005.
*''The Odd One In: on Comedy'' (Cambridge, Mass.; London: The MIT Press, 2007).
*''Why Psychoanalysis: Three Interventions (Aarhus University Press, 2008)
Холокауст (музичка група)

Холокауст — македонски треш метал бенд од Куманово. Нивниот прв настап бил на фестивалот „Гитаријада“ во 1996 година. Иако основани во 1995, нивниот прв студиски албум ''Ground Zero'', бил издаден во 2009 г. во продукција на Литиум Рекордс. Во текот на нивната кариера, имаат свирено со повеќе странски и домашни бендови, меѓу кои Onslaught, Carnal Forge, Sepultura, итн.
1 Членови
*Оливер Милорадовски—вокал
*Филип Тасевски—гитара
*Дарко Симоновски—гитара
*Мирослав Денковски—бас гитара
*Оливер Младеновски—тапани
2 Дискографија
*''Live at Music Garden'' (1997)
*''Live at Rudar Rock Fest IV'' (2000)
*''War at MKC'' (2006)
*''Ten Years of Holocaust - ....from the Beginning'' (2007)
*''Ground Zero'' (2009)
Елиезер Бен-Јехуда

Елиезер Бен-Јехуда (|אליעזר בן־יהודה|lang-he&lrm; изговор: /ɛli'ʕɛzeʁ bɛn jɛhu'da/; 7 јануари 1858 – 16 декември 1922) — еврејски лексикограф и уредник од Белорусија. Тој е централната личност при оживувањето на хебрејскиот јазик во современата ера.
1 Животопис
Елиезер Бен-Јехуда е роден како Елизер Итцхак Перлман (јидиш אליעזר יצחק פערלמאן), во Лужки (белоруски Лужкі, полски ''Łużki''), Гувернат Вилна во Руската Империја (денес Витебска област, Белорусија). Од тригодишна возраст учел Библија и јидиш, што било обичај меѓу Евреите во Источна Европа. До 12 годишна возраст тој прочитал голем дел од Тората, Мишната и Талмудот. Неговите родители се надевале дека тој ќе стане рабин и до го пратат на јешива. Таму тој продолжил да учи старогрчки и се сретнал со јидиш од периодот на просветата. Подоцна тој научил француски, германски и руски. Преку читањето на весникот Ха Шахар, тој се запознал со идеите на ционизмот и заклучил дека оживувањето на хебрејскиот јазик во Израел би можело да ги обедини сите Евреи во светот.
По завршувањето тој отишол во Париз и учел во Сорбона. Меѓу останатите предмети, тој учел и историја и политика на Блискиот Исток. Тој поминал 4 години во Париз.
Во 1881 година, Бен-Јехуда отишол во Палестина, тогаш дел од Отоманското Царство, поточно во Ерусалим. Тој предавал во едно училиште. Поттикнал од идеите за обнова и отфрлување на животниот стил на дијаспората, Бен-Јехуда си дал задача да развие јазик кој ќе го заменел јидиш и останатите регионални дијалекти како средство за секојдневна комуникација меѓу Евреите. За хебрејскиот и за ционизмот, тој рекол: „хебрејскиот јазик може да живее само ако ја оживееме нацијата и се вратиме во татковината“.
2 Смрт
Во декември 1922 година Бен-Јехуда умрел на 64 годишна возраст поради туберкулоза. Тој е закопан во Маслиновата Гора во Ерусалим. На неговиот погреб имало околу 30.000 луѓе.
3 Поврзано
* Израел
* Ционизам
* Хебрејски јазик
* Оживување на хебрејскиот јазик
Калеља

Калеља (|Calella) — приморски град на Коста дел Маресме, 58 километри североисточно од Барселона, во Каталонија, Шпанија. Се наоѓа на брегот помеѓу Сант Пол де Мар и Пинеда де Мар. Пред развојот на туризмот во 1960-тите, стопанската активност на градот главно била насочена на текстилот и рибарството.
Градот е препознатлив од југозапад со светилникот, кој бил изграден во 1859 година, и двете кули познати како „Лес Торетес“ (''Les Torretes''), кои се остатоци на оптички телеграф изградени во средината на век.
Нојбуков-Залцхаф

Нојбуков-Залцхаф (|Neubukow-Salzhaff) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Нојбуков, иако самиот не е дел од општинската заедница.
Општинската заедница Нојбуков-Залцхаф се состои од следниве општини:
# Алт Буков
# Ам Залцхаф
# Басторф
# Биндорф
# Каринерланд
# Кирх Мулзов
# Рерик
Логан (планина)

Логан (|Mount Logan) — планина во венецот Свети Илија, највисока во Канада и втора по висина во Северна Америка (по Макинли). Наречена е во чест на геологот Вилијам Едмонд Логан — основач на Геолошката служба на Канада (GSC). Се наоѓа во состав на националниот парк Клуејн во југозападен Јукон и претставува почетно место за ледниците Хабард и Логан. Се смета дека оваа планина има најголема обиколка на основата од сите невулкански планини во светот (многу штитести вулкани се доста поголеми и помасивни). Опфаќа 11 врвови повисоки од 5.000 м. Највисоката точка се издига 5.959 м
Поради активното тектонско надигање, Логан и понатаму продолжува да расте во висина.
Планината се одликува со крајно ниски температури. На висорамнината на 5.000 м, температурата на воздухот изнесува околу зиме и речиси лете. Средна температура во текот на годината изнесува . Снегот речиси и да не се топи, па затоа капата е многу дебела (наместа до 300 м).
Логан за првпат е освоен на 23 јуни 1925 г. од експедиција во следниов состав: Алберт Х. Макарти (водач), Х.Ф. Ламбарт, Ален Карпе, В.В. Фостер, Н. Рид и Енди Тејлор.
1 Врвови
Масивот на Логан ги опфаќа сите околни врвови со истакнатост помала од 500 м:
Врв Висина (м) Истакнатост (м) Местоположба
Главен, 5.959, 5.250
Филип (Западен), 5.925, 265
Логан Исток (Сјуарт), 5.898, 198
Хјустонов, 5.740, 100
Проспектор, 5.644, 344
АИНА, 5.630, 130
Расел, 5.580, 80
Тјудор (Логан Север), 5.559, 219
Саксон (Северозападен), 5.500, 80
Квин, 5.380, 160
Капет (Северозападен), 5.250, 240
Катенари, 4.097, 397
Теди, 3.956, 456
2 Поврзано
* Свети Илија (планина)
* Свети Илија (планински венец)
* Список на планини во Канада
Вес Хулахан

Весли "Вес" Хулахан (роден на 20 мај 1982 година) — поранешен ирски фудбалер, играч од средниот ред.
1 Кариера
1.1 Клупска кариера
Кариерата ја започнал во Шелбурн во 2001 година и со овој клуб ја освоил ирската лига трипати во 2002, 2003 и 2004 година. Во 2006 го напуштил Шелбурн, а по краток период во шкотскиот Ливингсон, дошол во екипата на Блекпул на едногодишна позајмица. Откако оставил добар впечаток во клубот, Хулахан потпишал две-годишен договор со Блекпул во јуни 2007 година. Откако со клубот неуспеал да избори промоција во Премиер лигата во сезоната 2007-08 решил да ја смени клупската средина.
На 26 јуни 2008 Хулахан потпишал за Норич Сити, во размена во која бил вклучен резервниот голман на Норич, Матју Џилкс плус доплата на одредна сума. Во својата прва сезона Вес имал 31 настап и 2 постигнати гола во Чемпионшип, но неговиот придонес не бил доволен па клубот му испаѓа од лигата. Следната сезона по доаѓањето на новиот менаџер Пол Ламберт, клубот дошол до две промоции едноподруго, а Хулахан експлодирал. Најпрво Норич се враќа во Чемпионшип во сезоната 2009-10, а Хулахан бил еден од најважните играчи со 37 настапи и 11 гола. Потоа во сезоната 2010-11, Хулахан во 41 настап посигнал 10 гола и придонел за освојување на промоција и враќање на клубот во Премиер лигата за првпат по сезоната 2004-05.
Својот прв гол во Премиер лигата го постигнал во првото коло од сезоната 2011-12, на гостувањето против Виган Атлетик во натпревар што завршил 1-1. Првата сезона во Премиер лигата ја завршил со 33 настапи и 4 гола.
1.2 Репрезентативна кариера
Како еден од најталентираните фудбалери во првенството на Ирска во неговото време, тој бил повикан во репрезентацијата на Република Ирска до 21 година. За две години направил 9 настапи и постигнал еден гол.
Своето деби за сениорската репрезентација го направил на 29 мај 2008 против Колумбија, во победата со 1-0.
2 Хет-трик
Хулахан има постигнато еден Хет-трик во кариерата, на натпреварот Норич-Шефилд Јунајтед 4-2 во 24-тото коло од Чемпионшип лигата во сезоната 2010-11. Неговите три гола (од кој два од пенал) му помогнале на Норич да се избори со негативата и на крајот да забележи победа.
3 Титули
3.1 Шелбурн
*Прва ирска лига (3) : 2002, 2003, 2004.
3.2 Норич Сити
*Лига Еден (1) : 2009-10.
Рерик

Рерик (|Rerik) — град во округот Росток, во сојузната покраина Мекленбург-Западна Померанија, Германија. Се наоѓа на брегот на Балтичкото Море, 19 километри западно од Бад Доберан и 27 километри североисточно од Висмар. Во 1938, Рерик бил именуван по истоимената стара словенска населба, која се верува дека се наоѓала во близина на денешниот град.
Нојбуков

Нојбуков (|Neubukow) — град во округот Росток, во сојузната покраина Мекленбург-Западна Померанија, Германија. Се наоѓа на 18 километри југозападно од Бад Доберан и 21 километар североисточно од Висмар. Археологот Хајнрих Шлиман е роден во Нојбуков.
Градот претставува административно седиште на општинската заедница Нојбуков-Залцхаф, иако самиот не претставува дел од истата.
1 Меѓународни односи
* Рајнфелд, Шлезвиг-Холштајн, Германија
* Штајнфурт, Северна Рајна-Вестфалија, Германија
Ростокер Хајде

Ростокер Хајде (|Rostocker Heide) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Гелбензанде.
Општинската заедница Ростокер Хајде се состои од следниве општини:
# Бентвиш
# Бланкенхаген
# Гелбензанде
# Менхаген
# Реверсхаген
Френулум

Френулум или поточно френулум од кожичката на пенисот (разг. ''жиличе, кожиче'') — еластичен сноп на ткиво кое се наоѓа под главата на пенисот. Френулумот ја поврзува кожичката на пенисот со главата и помага при движење на кожичката. При ситуација на краток френулум, истиот може да биде делумно или целосно отстранет или изменет.
1 Чувствителност
За френулумот и френуларната делта, под пенисот и под круната на пенисот, низ книгите за сексологија се сметало дека се сексуално „многу реактивни“ и „особено чувствителни на допир кој е мек и нежен“. „Долниот дел од телото на пенисот е „извор на особено задоволство“. Крукс и Баур наведуваат дека двете екстремно чувствителни места кои мажите ги сметаат како такви се круната и френулумот. Стимулации на френулумот може да предизвика оргазам и ејакулација.
Кај мажи со повреди на ’рбетот и со неможност на да се испратат чувствата до мозокот, френулумот може да биде стимулиран и да предизвика оргазам.
2 Патологија
Краток френулум е состојба кога френулумот е краток и тоа го ограничува движењето на кожичката, што пак може да влијае врз сексуалната активност. Ова може да се поправи со френулопластика, френектомија или обрежување. Краткиот френулум може да го влече пенисот, односно главата, надолу.
При случаи на хипоспадија, френулумот може сосема да недостасува.
Постои можност френулумот да се искине при секс. Френуларната артерија може да биде повредена и да има обилно крвавење.
2.1 Френектомија
Френектомијата може да се изведе за да се отстрани френулумот. Тоа е како резултат на краток френулум. Ова е форма на генитална френектомија. Френулумот исто така може да се искине при обрежување. Ова може да ја намали френуларната делта. Во различни испитувања се покажало дека во 26.7%, 20% и 33.33% од обрежаните лица френулумот бил исечен.
3 Поврзано
* Човеков пенис
* Кожичка на пенис
* Круна на пенис
Гелбензанде

Гелбензанде (|Gelbensande) — општина во округот Росток, во Мекленбург-Западна Померанија, Германија. Општината претставува административно седиште на општинската заедница Ростокер Хајде.
1 Ловечка куќа
Ловечката куќа Гелбензанде била изградена помеѓу 1880 и 1885 како летна резиденција на големиот војвода Фридрих Франц III на Мекленбург-Шверин. По 1887 била користена како куќа за ловење во околните шуми. Бидејќи една од внуките на рускиот цар била мажена за војводата, забележливи се мекленбуршко-руските врски во внатрешноста на замокот. Куќата останала во посед на големиот војвода до 1944. Потоа била користена како воена болница, санаториум за туберкулоза, јавна библиотека, ветерански клуб и хостел. Од повторното обединување на Германија во 1989/1990, поседувана е од општината Гелбензанде и отворена за јавноста како музеј.
Српска напредна странка во Македонија

Српска напредна странка во Македонија (СНСМ; |Српска напредна странка у Македонији) — политичка партија која е регистрирана и делува во рамките на политичките процеси во Република Македонија.
1 Целна ориентација
Целите на партијата се заштита и унапредување на политичките, културните, социјалните и економски права на Србите во Република Македонија со легитимно делување во тековниот, со Уставот и соодветните закони и други легални акти, одреден политички амбиент.
2 Политички настап
Континуитетот на Српската напредна странка во Македонија се следи од 15-08-2009 година до денес. На локалните избори во 2009 година партијата се здобива со места во локалната самоуправа во Кумановско, каде партијата овозможи и српскиот јазик да биде во официјална употреба во 2010 и Скопска Црна Гора, додека на вонредните парламентарни избори во 2011 година, нејзиниот тогашен претседател Драгиша Милетиќ добива пратенички мандат во коалиција предводена од СДСМ.
3 Партиски конгрес 2014 година
На првиот конгрес на СНСМ во Куманово, одржан на 9. Март 2014, во присуство на овластени делегати, за претседател на СНСМ е избран Ване Величковиќ и е легитимирана новата партиска хиерархија - за заменик-претседател е избран Ќира Пирковиќ и за генерален секретар Игор Димитријевиќ. Драгиша Милетиќ не го признава кумановскиот конгрес и на собир на месниот одбор во с. Бањани присутните приврзаници го реизбираат за претседател.
4 Поврзано
* Список на политички партии во Македонија
* Политика на Македонија
Централно Конго

Централно Конго (|Kongo central) — покраина во Демократска Република Конго и единствената што излегува на море.
1 Историја
Покраината Долно Конго првобитно се нарекувала Централно Конго (''fr''), а потоа Долен Заир (''fr''). Во времето на остамостојувањето на ДР Конго, оваа територија била дел од поголемата покраина Леополдвил, во чиј состав влегувале подрачјата на градот Киншаса и окрузите Кванго, Квилу и Мај-Ндомбе.
2 Географија
Ова е единствената покраина во земјата што излегува на Море. Се граничи со градот Киншаса на североисток, покраината Кванго, Ангола на југ и Република Конго и анголската ексклава Кабинда на север.
3 Населени места
Административен центар на покраината е Матади. Единствениот друг град е Бома. Останатите населени места се помали и влегуваат во окрузите Долна Река, Катаракт и Лукаја.
Населеноместо, Округ, Територија, Население(2010), Местоположба
Бома, —, —, 167.326
Инга, Долна Река, Чела, 10.417
Касангулу, Лукаја, Касангулу, 30.724
Кимвула, Лукаја, Кимвула
Кимпесе, Катаракт, Сонгоголо, 53.660
Кинзау-Мвуете, Долна Река, Чела, 17.870
Кисанту, Лукаја, Касангулу, 77.797
Лукула, Долна Река, Лукула, 31.394
Луози, Катаракт, Луози, 13.258
Мадимба, Лукаја, Мадимба
Матади, —, —, 291.338
Мбанза-Нгунгу, Катаракт, Мбанза-Нгунгу, 97.037
Муанда, —, Муанда, 86.896
Секе-Банза, Долна Река, Секе-Банза, 6.015
Сонгололо, Катаракт, Сонгололо, 12.382
Чела, Долна Река, Чела, 45.588
Валашки Мезиричи

Валашки Мезиричи (; |Wallachisch Meseritsch) — град во злинскиот крај, Чешка. Градот брои 27,960 жители.
Реките Всетинска Бечва и Рожновска Бечва течат низ градот и ја формираат реката Бечва.
1 Меѓународни односи
1.1 Збратимени градови
Валашки Мезиричи е збратимен со следниве градови:
* Бусум, Холандија (1990)
* Чадца, Словачка (1998)
* Будва, Црна Гора (2001)
* Чачак, Србија (2005)
* Севлиево, Бугарија (2005)
2 Значајни личности кои се родени тука
* Томаш Бердих - тенисер
* Маркета Ирглова - текстописец и глумица, добитничка на Филмска награда на академијата на САД
* Милан Барош - фудбалер
Смртоносна инекција

Смртоносна инекција е средство за извршување на смртна казна, под налог на судско решение. Процесот подразбира
внесување на одредени супстанции во организмот на казнетиот, со цел да се усмрти истиот. Ваквиот вид на казна денес постои благодарение на њујоршкиот доктор Џулус Маунт Блејер, кој во 1888. година, го предложил овај вид на казнување пред сè заради тоа што „предизвикува безболна смрт и е похуман начин на погубување за разлика од било кој друг дотогаш“.
1 Супстанции кои се користат за време на процесот
За време на усмртувањето, се користат три типа на супстанции, и тоа:
Натриум тиопентал кој претставува еден тип на анестезија. Стандардната доза е околу 3-5 мг/кг, додека за време на извршување на казната се користи доза од 300 мг. Анестезијата дејствува така што во рок од десетина секунди доаѓа до мозокот, а осудениот губи свест.
Панкурониум бромид е супстанција која предизвикува парализа на мускулите кај човекот. Парализата настанува во рок од 10-45 секунди после внесувањето на супстанцијата во организмот, а парализата трае околу четири часа.
Калиум хлорид е супстанцијата која влијае на работата на срцевиот мускул. Супстанцијата дејствува во рок од неколку секунди, и настапува смрт на лице место.
2 Примена во Македонија и Европа
2.1 Македонија
Во Република Македонија никогаш не бил воведен закон со кој се дозволува извршување на смртна казна. Под тој налог, смртната инекција не е дозволена во Македонија, покрај тоа што граѓаните покажуваат интерес заради зголеменото ниво на криминал кој владее во државата.
2.2 Европа
Откако владата во Велика Британија, заради притисок од институтот за медицина, одлучи да не го применува начинот на погубување со смртна инекција, останатите држави го следеа истиот чекор и се прогласи меѓународна забрана на овој вид на смртна казна. Денес, во ниедна европска држава не е дозволено извршување на овој тип на затворска казна.
Фудбалска репрезентација на Шпанија

Фудбалската репрезентација на Шпанија ја претставува Шпанија во фудбал. Под управа е на Шпанската фудбалска федерација. Шпанија е трикратен европски првак и прва репрезентација која го одбранила насловот европски првак како и прва репрезентација која освоила три големи натпреварувања (ЕП 2008, СП 2010, ЕП 2012).
Во јуни 2008 Шпанија станала водечка репрезентација на ранг списокот на ФИФА, и тоа како прва земја која никогаш не била светски првак. Тоа им пошло од рака на Светското првенство 2010, победувајќи ја холандската репрезентација 1-0 по продолженија.
Перинеум

Перинеум или меѓуножје — регион на телото на човекот меѓу нозете. Дефинициите за тоа кој регион го опфаќа перинеумот варираат. Според одредени дефиниции, перинеумот кај жените е од вагината до анусот, а кај мажите од скротумот до анусот.
1 Граници
Длабинските граници на перинеумот се:* предни: срамен лак и аркутен лигамент на карлицата
* позади: врвот на опашката
* од страна: карлица и лигаменти
* супериорно: карличен под* инфериорно: кожа
2 Дијаграми
3 Поврзано
* Пернеен набор
Чандарли Халил Хајредин-паша

Чандарли Кара Халил Хајредин-паша бил прв голем везир (со тој назив) на Османлиското Царство во времето на Мурат I.
Најпрвин работел како кадиаскер (воен судија) до 1364 година кога бил поставен за голем везир и на оваа позиција се задржал до 1387 година станувајќи везир со најдолг мандат во османлиската администрација. Исто така се смета дека бил иницијатор за девширме, односно ''данокот во крв'' преку одземање на млади христијански момчиња од новите освоени територии, нивна обука и нивно вклучување во административното управување. Хајредин Паша бил наследен од страна на неговиот син Чандарли Али-паша. Другиот негов син Ибрахим исто така подоцна станал голем везир. Во периодот од 1360 до 1453 година неговата фамилија имала огромна моќ во османлиската администрација.
Шван (амт)

Шван (|Schwaan) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Шван.
Општинската заедница Шван се состои од следниве општини:
# Бениц
# Бреберов
# Касов
# Рукитен
# Шван
# Форбек
# Виндорф
Чандарли Али-паша

Чандарли Али-паша (починал 1406) — Голем везир на Отоманското Царство во периодот од 1387 до 1406 во времето на султанот Мурат I и Бајазит I и за време на граѓанската војна под Сулејман Челебија. По смртта на неговиот татко тој веднаш бил поставен како негов наследник.
Али Паша учествувал во Битката кај Никопол против крстоносците. Под негова команда 30,000 османлиска војска извршила воени походи против Трновското Царство во 1388 и 1389 година.
Тијана Дапчевиќ

Тијана Тодевска-Дапчевиќ (р. во Скопје) — македонско-српска поп-пејачка и глумица.
1 Животопис
Во 1999 година, Тијана дипломирала на Факултетот за музичка уметност во Скопје.
Таа е омажена за српскиот државјанин Милан со кого го има синот Вук.
Нејзина сестра е пејачката Тамара Тодевска.
2 Музичка кариера
Тијана била одбрана од МРТ да ја претставува Македонија на Евровизија 2014 во Данска.
3 Награди
* 2002 — Победник на фестивалот во Херцег Нови, со песната „''Негатив''“
* 2004 — 3. место на фестивалот „Будва“, со песната „''Недај''“
* 2005 — Победник на фестивалот во Будва, со песната „''Све је исто само њега нема''“
* 2006 — Победник на Радискиот фестивал, со песната „''Јулијана''“
* 2006 — 4. место на фестивалот „Беовизија“, со песната „''Грех''“
* 2007 — 2. место на фестивалот „Врњачка Бања“, со песната „''Пламен старе љубави''“
4 Филмографија
Година, Филм, Улога
2016-2024, Преспав ТВ-серија, Ула Бузалевска
Љупчо Самарџиски

Љупчо Самарџиски (, – Слиема, , ) — еден од најзначајните македонски мултимедијални уметници со интернационално реноме, сликар, солист на контрабас и композитор.
1 Животопис
Самарџиски е роден на 4 октомври 1947 година во Скопје. Музичките студии ги заврши на академиите во Белград и во Љубљана. Како контрабасист бил член на Словенечката филхармонија и на Симфонискиот оркестар на Радио-телевизија Белград. Од 1985 до 1993 година престојувал во Париз, додека од 1995 година со самта смрт континуирано живеел и работел на Малта. Како солист на контрабас настапувал во речиси сите држави во Европа, но и во САД, Канада, Мексико и Бразил. Солистички концерти на контрабас, но и мултимедијални перформанси изведувал во најпознатите светски концертни сали, како престижниот „Карнеги хол“ во Њујорк, „Бетовен хол“ во Виена, „Мјузик центар“ во Утрехт, музејот „Стеделијк“ во Амстердам, на универзитетот „Сорбона“, во УНЕСКО во Париз, во Народната филхармонија во Варшава и многу други.
Повеќе од 1.200 минути свои композиции, како и композиции од домашни и странски композитори што му беа посветени на него, ги сними со својот контрабас за потребите на најзначајните радиостаници во Европа и на американскиот континент.
Мастер-часови држел на универзитетот во Питсбург, САД. Во последните години од својот живот Самарџиски интензивно и посветено се занимавал и со сликарство. Познат е неговиот циклус „Радоста на животот“, а негови слики се наоѓаат во повеќе национални, музејски и приватни колекции на сите континенти. Бил член на повеќе значајни светски уметнички асоцијации, меѓу кои и УНЕСКО-ФИАМ.
Во март 2014 година ги отворил отворил две последни изложби од циклусот „Духот на пијаното“ во галерии во Виена и во Марибор. Неговата последна изложба во Македонија се одржала од 4 до 16 октомври 2012 година, во Културно-информативниот центар во Скопје, кога по повеќе од 25 години со своите дела кратко се вратил во родната Македонија. На 22 април 2014 година по кратко боледување починал на Малта.
Шван

Шван (|Schwaan) — град во округот Росток, во сојузната покраина Мекленбург-Западна Померанија, Германија. Градот претставува административно седиште на истоимената општинска заедница.
1 Географија
Шван се наоѓа во долниот тек на реката Варнов помеѓу градовите Росток, 17 километри на север, и Гистров, 20 километри на југ. Областа околу градот е прилично рамна и едвај надминува 50 метри на некои места.
Околните села Бандов, Дорф Тачов, Хоф Тачов и Лечов припаѓаат на самиот град.
2 Историја
Областа околу Варнов првично била населена од Словените, чие присуство сè уште може да се забележи преку топонимите. Шван е спомнуван како град во документите од 1276.
Во 1765 голем пожар го уништил целиот град, освен црквата Св. Павле и воденицата. Градот бил повторно изграден во класичен стил, особени градските куќи кои може да се видат и денес.
Во век, Шван бил мал град, но изградбата на железничката линија од Хамбург до Росток во 1850 донела економски развој. Градското собрание било изградено пет години подоцна во неоготски стил.
Со доаѓањето на железницата, градот станал место за одмор на жителите на Росток. Во 1911 бил изграден санаториум за бели дробови, кој подоцна бил проширен во клиника за туберкулоза. Во 1928 била изградена првата речна бања во Германија, на реката Варнов.
Во текот на Втората светска војна, Шван не доживеал никакви штети од бомбардирањето, но мостот Варнов, изграден во 1828, бил уништен кратко пред крајот на војната.
Од повторното обединување на Германија во октомври 1990, историскиот центар на градот бил целосно обновен преку програмата за урбан развој на германската влада.
Нинослав Марина

Нинослав Марина — ректор на Универзитетот за информатички науки и технологии „Св. Апостол Павле од Охрид.
1 Биографија
По завршувањето на студиите на Факултетот за електротехника при УКИМ во Скопје, докторската дисертација ја одбранил на Федералната школа за политехника од Лозана во 2004 година. Докторскиот труд на Марина се однесува на примената на информатичката теорија во безжичните комуникации, а истиот е реализиран во партнерство со во Хелсинки. Од 2005 до 2007 година, Нинослав Марина работи како директор за истражување и развој во „Совун технологии“ (Sowoon Technologies). Од 2007 до 2008 година, Марина работи како визитинг истражувач на „Универзитетот на Хаваи“ во Маноа. Во 2008 и 2009 година, Марина работи како пост-докторски истражувач на „Универзитетот во Осло“. Во периодот 2010 до 2012 година, Нинослав Марина е визитинг пост-докторски истражувач соработник на „Универзитетот Принстон“ ( ), и сè уште ја има споменатата позиција.
2 Научни достигнувања
Професор Марина држел предавања на дваесет универзитети низ светот, вклучувајќи ги Соединетите Држави, Јапонија, Велика Британија, Израел, Русија, Бразил, Хонгконг, Норвешка, Финска, Португалија и Чешка. Марина бележи одлични постигнувања и искуство во обезбедување на пристап до финансиски средства преку користење на јавни инструменти за финансирање на комерцијални и научни истражувачки проекти, како: ; ; „Европската комисија“ и „Европската вселенска агенција“. Марина бил ангажиран како експерт за евалуација и рецензент во рамките на 6-тата и 7-мата рамковна програма на Европската комисија. Д-р Марина е член на Институтот за електро и електронички инженери, и е еден од соосновачите на „Македонската секција на Друштвото за теорија на информации“ при Институтот за електро и електротехнички инженери.
Тесин (амт)

Тесин (|Tessin) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Тесин.
Општинската заедница Тесин се состои од следниве општини:
# Камин
# Гневиц
# Грамов
# Нустров
# Зелпин
# Штубендорф
# Тесин
# Телков
# Царневанц
Шеик Едебали

Шеик Едебали (1206-1326) бил влијателен турски шеик во времето на почетоците на Османлиското Царство. Тој бил пријател со Ертугрул Гази кој често го посетувал и од него земал благослов. Според легендата една ноќ кога останал гостин во куќата на Едебали, малиот принц Осман доживеал моменти исполнети со емоции од задоволството на седенката која му пружила смиреност на душата.
Бидејќи на ѕидот на собата во која требало да ја преспие ноќта се наоѓал закачен еден текст од Куранот, тој не сакал да ги испружи нозете па седнат со собрани нозе ја преспал ноќта. Таа ноќ насон видел како едниот крај на месечината излегувал од градите на Шеик Едебали и сè повеќе имал форма на млада месечина. Тоа влегло во неговите гради, и како фиданка на даб израснала помеѓу него и шеикот по кое се претворило во раскошно дрво на даб, чии гранки се рашириле врз три континенти прекривајќи со нивната сенка многу народи. Во тие земји се слушал мухамедовиот езан, а славеите го пееле Куранот. Секоја видлива страна на небото се претворила во градина со рози. Восхитувајќи и се на таа глетка, насон Осман забележал една срна и во тој момент кога ја нанишанил со својата стрела и кога срната се обидувала да избега на запад, тој се разбудил.
Легендата продолжува со раскажувањето на сонот на принцот Осман пред шеикот, кој на Осман му кажал:
Едебали често разговараl со неговиот близок пријател Ертугрул Гази за исламот и состојбата на муслиманите во Анадолија. Неколкупати Осман бил на гости кај него станувајќи му ментор и на крајот подарувајќи му меч.
1 Поврзано
* Подем на Отоманското Царство
Изборни единици во Македонија

Во Македонија постои Закон за изборните единици со кој државата е поделена на 6 изборни единици и 3 изборни единици надвор од нејзината територија кои ја застапуваат македонската дијаспора. Бројот на гласачи во секоја изборна единица е речиси идентичен со околу 278.000 гласачи. Изборни единици се:
*Изборна единица 1
*Изборна единица 2
*Изборна единица 3
*Изборна единица 4
*Изборна единица 5
*Изборна единица 6
*Изборна единица 7
*Изборна единица 8
*Изборна единица 9
0.1 Поврзано
*Избори во Република Македонија
*Општини во Република Македонија
*Статистички региони во Македонија
Амстел Голд Рејс 2014

Амстел Голд Рејс 2014 — 49. издание на еднодневната велосипедска трка Амстел Голд Рејс. Била одржана на 20 април 2014 на растојание од 251 километар и била единаесетта трка во сезоната на Светската турнеја.
Трката била освоена по третпат од Белгиецот Филип Жилбер, пред сонародникот Јеле Ванендерт и Австралиецот Сајмон Геранс.
1 Екипи
Бидејќи Амстел Голд Рејс е настан од Светската турнеја на UCI, сите 18 UCI World Tour екипи биле автоматски повикани и се обврзани да испратат екипа. На шест други екипи им биле доделени специјални покани и со тоа била создадена група од 24 екипи.
Екипи кои настапиле на трката биле:
2 Резултати
, Велосипедист, Екипа, Време, Бодови заСветската турнеја
1, 6ч 25' 57", 80
2, + 5", 60
3, + 6", 50
4, + 6", 40
5, + 6", 30
6, + 10", 22
7, + 10", 14
8, + 10", 10
9, + 10", 6
10, + 12", 2
Евренос-бег

Гази Евренос-бег — османлиски војсководец, основач на познатата турска фамилија Евреносоглу.
Евренос е роден во провинцијата Баликешир во Кареси околу 1330 година а според османлиската традиција во 1288 година. Неговото вистинско име е Еврен а додавката ја добил од грчкото население во Анадолија и Тракија. До 1361 година служел на властите на Кареси, а откако а откако Орхан I го освоил бејликот, Евренос-бег започнал да работи под негова управа. Евренос бил еден од главните потикнувачи за навлегување на Османлиите на Балканот и служел на четири султани: Орхан I, Мурат I, Бајазит I и Мехмед I. Учествувал во Маричката битка во 1371 година и по големата победа ги зазел Сер, Дојран, Прилеп, Скопје и Призрен. Во 1396 година учествувал во Никополската битка.
Починал во околу 1400 година. Според османлиските легенди во 1417 година на 129 години, во Ениџе Вардар, денешна Јаница. Неговите наследници служеле на империјата до Балканските војни.
1 Легендата за Дојран
Војската на Евренос бег по Маричката битка заминала на исток помеѓу планините Беласица и Круша. Бидејќи било зима, езерото било замрзнато и покриено со дебела снежна покривка. Изгледало како големо рамно поле. По наредба на Евренос бег војската поминала преку полето на запад и стигнала до градот Полин. Од жителите на тогашниот град турската војска била пречекана чудејки се од каде дошла. Евренос бег објаснил дека дошол од кај "полето", покажувајки кон езерото. Од населението било објаснето дека тоа не е "поле" туку езеро, замрзнато езеро и покриено со снег и изгледа како поле. Откако бегот разбрал дека среќно поминал преку езерото со својата војска и наоружувањето што го носел, наредил да се направи голема гозба. Се јадело и се пиело три дена и три ноќи. Кога бегот ќе ги прашал гостите дали се задоволни од гозбата тие му одговарале со "''дојурмак''" што значи најадување до наситка. Од тие зборови легендата вели дека произлегло името Дојран.
Ламборгини Сесто Елементо

Ламборгини Сесто Елементо (|Lamborghini Sesto Elemento, букв. „Шести елемент“) — двоседен суперавтомобил со V10-мотор на италијанскиот автопроизводител Ламборгини. Претставен е на Парискиот автосаем во 2010 г. Името на италијански значи „шести елемент“, што се однесува на атомскиот број на јаглеродот во периодниот систем, кој е многу застапен во облик на јаглеродни влакна во конструкцијата на автомобилот. Произведен е во многу ограничен број.
1 Конструкција и особености
Автомобилот е опремен со V10-мотор преземен од моделот Галардо, со работната зафатнина од 5.200 см³ (5,2 л) и 6-брзински полуавтоматски менувач со лопатки зад воланот и погон на сите тркала. Има моќност од 570 кс (425 kW) и момент на сила од 540 N·m.
Шасијата, каросеријата, погонската осовина и амортизерските делови се направени од јаглеродни влакна (графитни влакна), со што вкупната тежина е сведена на само 999 кг — споредливо со онаа на мал градски автомобил како што е Хонда Фит. Ова е најлесниот автомобил на Ламборгини.
Воздухот се испушта од 10 карактеристични шестаголни отвори на капакот, а има и два отвора низ кој струи ладен воздух во моторот, поставен во средината на возилото. Големата моќност и малата тежина на возилото даваат сооднос сила-тежина од 0,57 КС/кг (или тежина-сила од 1,75 кг/кс). Според производителот, автомобилот развива 100 км/ч за само 2,5 секунди.
2 Ограниченост на производството
Произведени се само 20 автомобили од овој модел, и пуштени во продажба во 2013 г. Сите биле продадени веќе во 2012 г., по цена од 1,6 до 2,1 милиони евра.
Тесин (Росток)

Тесин (|Tessin; службено наречен ''Тесин кај Росток'') — град во округот Росток, во сојузната покраина Мекленбург-Западна Померанија, Германија. Се наоѓа на реката Рекниц, 22 километри источно од Росток. Градот претставува административно седиште на истоимената општинска заедница.
Варнов-Запад

Варнов-Запад (|Warnow-West) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Крицмов.
Општинската заедница Варнов-Запад се состои од следниве општини:
# Елменхорст/Лихтенхаген
# Крицмов
# Ламбрехтсхаген
# Папендорф
# Пелхов
# Штебелов
# Цизендорф
Изборна единица 7

Изборната единица 7 е изборна единица при парламентарни избори во Република Македонија во која е овозможено да гласа македонската дијаспора. Од оваа изборна единица се избираат тројца пратеници за Собранието на Република Македонија, под услов да биде освоен одреден минимум на гласови. Преструктуирањето на Изборната единица 7 е извршено со измените на Изборниот законик во ноември 2015 година.
Претходно, Изборната единица 7 беше една од трите изборни единици во кои ја претставуваат македонската дијаспора. Таа ги опфаќаше македонските државјани од Европа и Африка и од неа се избираше еден пратеник за Собранието на Република Македонија. Заедно со останатите две изборни единици што ја претставуваат дијаспората, беше воведена со измените на Изборниот законик во октомври 2008 година.
1 Избирачки места
Во 2011 година во оваа изборна единица биле предвидени 28 избирачки места. Од нив 27 биле во Европа, ниту едно во Африка, а едно во Азија (Анкара).
* Белград
* Приштина
* Подгорица
* Сараево
* Загреб
* Љубљана
* Софија
* Атина
* Букурешт
* Анкара
* Истанбул
* Виена
* Берлин
* Бон
* Минхен
* Берн
* Брисел
* Хаг
* Рим
* Венеција
* Мадрид
* Париз
* Лондон
* Копенхаген
* Стокхолм
* Будимпешта
* Прага
* Москва
На изборите во 2014 година биле предвидени 27 избирачки места. За разлика од 2011, не биле предвидени избирачки места во Атина, Будимпешта и Мадрид, а биле воведени избирачки места во Тирана и во Осло.
2 Вкупен број регистрирани гласачи
Регистрирани гласачи за изборите во 2011 година биле 4.591, а за изборите во 2014 година - 18.911. Вкупниот број на Македонци во оваа изборна единица се проценува дека се движи од 300.000 до 500.000.
3 Поврзано
* Изборна единица 8
* Изборна единица 9
* Избори во Република Македонија
Природни резервати во Македонија

Природни резервати во Македонија — на територијата на Македонија се наоѓаат четири строго заштитени природни резервати, додека резерватот „Јасен“ не влегува во оваа категорија и се води како посебен природен предел, формирани заради заштита на определени биоценолошки, флористички, фаунистички, геолошки и хидролошки природни реткости.
Четирите строго заштитени природни резервати во Македонија се:
* Езерани — резерватот се простира на 2.080 хектари на северниот брег на Преспанското Езеро, во близина на истоименото село. Овој природен резерват е најстар, прогласен за таков уште на 29 јули 1996 година. Самиот резерват претходно бил прогласен за рамсарско место.
* Тиквеш — резерватот се простира на 10.650 хектари во јужниот дел на Тиквешкото Езеро и околината. Резерватот вкупно зафаќа 9.700 хектари водена површина и 950 хектари копно, на кои живеат 39 грабливи птици. Резерватот е прогласен за таков на 23 јули 1997 година.
* Локви — резерватот се простира на само 50 хектари во близина на селото Големо Коњари, во општината Прилеп. Резерватот претставува последен остаток на некогашното Пелагониско Блато и во него живее вилинското ракче, ендемски вид во светски рамки. Наоѓалиштето отпрвин било заштитен како строг природен резерват уште на 5 ноември 2003, но со нов закон 15 хектари од наоѓалиштето се прогласени за споменик на природата, што претставува понизок степен на заштита.
* Плоче Литотелми — најмалиот резерват зафаќа само 23,2 хектари и се простира на два километри од селото Страцин, во општината Кратово. Наоѓалиштето е важно поради ракчињата кои живеат на тој простор, од кои дел од нив се ендемски видови. Резерватот е прогласен на 5 ноември 2010 година.
Томина недела

Томина недела или Нова недела, Антипасха, во западното христијанство како Бела недела или Мал Велигден (лат. ''Dominica in albis'') — значаен христијански празник кој се прославува во првата недела по Велигден и е посветен на светиот апостол Тома. Кога Исус Христос се јавил на апостолите, Тома не бил со нив, а кога тие му кажале дека го виделе учителот тој не поверувал и им одговорил: ''„Дури не ги видам клинците на рацете Негови, и не го ставам прстот свој во раните од клинците, и не ја ставам раката своја во ребрата Негови, нема да поверувам“''. Поради тоа, апостолот Тома е наречен Неверен Тома. По осум дена кога и Тома бил со другите апостоли Христос пак им се јавил при што посебно му се обратил на Тома: ''„Дај го прстот свој овде и види ги рацете Мои; дај ја раката своја и стави ја во ребрата Мои; и не биди неверлив но верлив!“'' На тоа Тома одговорл и рекол: ''„Господ мој и Бог мој!“ Исус му рече: „Тома, ти поверува, оти ме виде; блажени се оние, кои не виделе, а поверувале“''.
1 Житие
Тој е познат и како Томас или Близнак, е еден од дванаесетте апостоли. Тој е можеби најпознатиот апостол кој не верувал во Христовото воскресение. Исто така тој е и единствениот апостол кој отишол надвор од Римското Царство да го проповеда Евангелието, односно во Персија, Кина и Индија. За него се смета дека можеби е првиот католик во западниот свет.
Во Евангелието на Јован во 11:16, се споменува дека кога Свети Лазар починал, апостолите на еден начин се спротивставиле на Исус Христос да се вратат во Јудеја, Свети Тома смело одговорил: “''Да одиме и ние да умраме со Него“.'' Свети Тома е единствениот апостол кој присуствувал на Успението на Пресвета Богородица на небото. Останатите апостоли биле специјално дојдени во Ерусалим за самиот погреб на Дева Марија.
Апостол Тома е почитуван како светец во Римокатоличката црква и Православна црква. Римокатоличката црква неговото име го славела на 21 декември. Таа била преместена поради тоа што на истата дата е починал Свети Петар Канисиус. Така, во римокатоличката и англиканската црква, Свети Тома се чествува на 3 јули.
Во Православната црква, Источнокатоличката црква, Свети Томе го чествуваат во недела, односно една недела по Великден. Црквите кои го следаат јулијанскиот календар, празникот на Свети Тома го чествуваат на 6 октомври.
2 Празнување
Во Византија, од Пасха до Антипасха не се случувале коњски трки, ниту пак било кои други игри. Оние кои се крштевале на Велика Сабота се облекувале само во бела боја, по што од овој ден продолжувале да се облекуваат вообичаено.
Во Бугарија на овој ден жените повторно бојадисуваат јајца и ги подаруваат за душите на своите покојни блиски, како веруваат дека така ќе ги заштитат од реинкарнација (повампирување).